cyanic-selkie/wikianc huggingface dataset:
সুনেত্রা গুপ্ত
বিজ্ঞানে সাফল্য
সুনেত্রা গুপ্ত বর্তমানে অক্সফোর্ড বিশ্ববিদ্যালয়ের প্রাণিবিদ্যা বিভাগে তাত্ত্বিক রোগতত্ত্ব বা মহামারী বিদ্যার অধ্যাপক। উনি প্রিন্সটন বিশ্ববিদ্যালয়ে ইউরোপীয় অ্যাডভাইসরি বোর্ডের সদস্যা।
জ্যুলজিকাল সোসাইটি অফ লন্ডন ওনাকে বৈজ্ঞানিক পদকে ভূষিত করেছে। বৈজ্ঞানিক গবেষণার জন্য রয়েল সোসাইটির পক্ষ থেকে উনি রোজালিন্ড ফ্রাঙ্কলিন পুরস্কারে সন্মানিত হয়েছেন।
জুলাই ২০১৩ সালে মর্যাদাপূর্ণ রয়েল সোসাইটির গ্রীষ্মকালীন বৈজ্ঞানিক প্রদর্শনীতে মারি ক্যুরির মতন অগ্রগণ্য মহিলা বৈজ্ঞানিকদের সাথে তার ছবিও প্রদর্শন করা হয়।
লেখক হিসেবে সাফল্য
সুনেত্রা গুপ্ত বাংলায় প্রথম লেখালেখি শুরু করেন। রবীন্দ্রনাথ ঠাকুরের কবিতা উনি ইংরেজিতে অনুবাদ করেন। ইংরেজিতে ওনার একাধিক উপন্যাস প্রকাশিত হয়েছে। অক্টোবর ২০১২ তে তার পঞ্চম উপন্যাস সো গুড ইন ব্ল্যাক দক্ষিণ এশীয় সাহিত্য বিভাগে ডিএসসি পুরস্কারের প্রাথমিক তালিকায় ছিল।
মেমোরিজ অফ রেইন উপন্যাসের জন্য ১৯৯৬ সালে উনি সাহিত্য অকাদেমি পুরস্কার পান।
ওড়িশার লোকনৃত্য
ওড়িশার বিভিন্ন অঞ্চলে বেশ কয়েকটি লোকনৃত্য উৎপত্তিলাভ করেছে, তারমধ্যে ওড়িসি ও ছৌ বেশ জনপ্রিয়। সম্বলপুরী নৃত্য পশ্চিম ওড়িশার সর্বাধিক জনপ্রিয় নৃত্য এবং অধিকাংশ লোকই এটি উপভোগ করেন।
লউড়ি খেলা
লউড়ি খেলা বা গৌড় নাচ কটক, যাজপুর, জগৎসিংহপুর, পুরী, খুরদা, ভদ্রক, বালেশ্বর, ঢেঙ্কানাল ও অনুগুল ইত্যাদির মতো ওডিশার কয়েকটি উপকূলীয় জেলায় এই নৃত্যের বেশ চর্চা রয়েছে।    ঐতিহ্যগতভাবে, এই নৃত্য মূলত 'গৌড়' তথা 'গোপাল' (যাদব) বর্ণের তরুণ ছেলেরাই পরিবেশন করে থাকে। দোল পূর্ণিমার (হোলি) সময় এই নৃত্য পরিবেশিত হয়। নৃত্যটি কৃষ্ণ ও তাঁর সঙ্গী রাধাকে উৎসর্গ করা হয়েছে। নৃত্যশিল্পীরা কৃষ্ণের সাথে সম্পৃক্ত এমন পোশাক, ঘাগুড়ি (ছোট-ছোট ঘুঙরুর তৈরি কোমরবন্ধ), ও ময়ূরের পালক পরিধান করে।  শিল্পীদের প্রত্যেকে দুটি করে লাঠি নিয়ে থাকে, এবং একটি ছন্দময় ভঙ্গিতে একে অপরের লাঠিতে আঘাত করে। নৃত্য পরিবেশনের সময় সাধারণত মহিষের শিঙের সিঙ্গা ও বাঁশি বাজানো হয়।
অন্যান্য লোকনৃত্য
ঘুমুরা নৃত্য হলো ওড়িশার অন্যতম জনপ্রিয় ও শীর্ষস্থানীয় লোকনৃত্য। ঘুমুরার পোষাকবিধি উপজাতীয় নৃত্যের মতো হওয়ার কারণে এটিকে লোকনৃত্য হিসাবে শ্রেণীবদ্ধ করা হয়েছে, তবে সাম্প্রতিক গবেষকগণ যুক্তি দেন যে ঘুমুরায় বিদ্যমান বিভিন্ন মুদ্রা এবং নৃত্যের ধরনগুলো ভারতের অন্যান্য শাস্ত্রীয় নৃত্যের সাথে অধিক সাদৃশ্যপূর্ণ। ঘুমুরা নাচের সময়রেখা পরিষ্কার নয়। অনেক গবেষক দাবি করেন যে এটি প্রাচীন ভারতের একটি যুদ্ধ নৃত্য ও রামায়ণে রাবণ এর ব্যবহার করেছিলেন। ঘুমুরা নৃত্যটি কোনার্কের সূর্য মন্দিরে চিত্রিত করা হয়েছে যা নিশ্চিত করে যে এটি মধ্যযুগের পূর্বে উৎপত্তিলাভ করে। "সরলা মহাভারত"-এর 'মধ্যপর্ব'তে ঘুমুরার উল্লেখ করা হয়েছে এভাবে:
চণ্ডী পুরাণে উল্লেখ রয়েছে:
রুক মার নৃত্য (ও ছৌ নৃত্য) উড়িষ্যার ময়ূরভঞ্জ জেলায় এবং বালেশ্বর জেলার নীলাগিরি অঞ্চলে এর উৎপত্তি এবং জনপ্রিয়; এটি মার্শাল আর্ট থেকে উৎপত্তি লাভ করে। এই নৃত্যটি একটি শৈলীযুক্ত ছদ্মযুদ্ধ, এতে নর্তকদের দুটি দল তরোয়াল ও ঢাল নিয়ে থাকে, পরস্পর আক্রমণ করে এবং তেজস্বী গতিবিধি ও চমৎকার ভঙ্গিমায় নিজেদের রক্ষা করে। এই নৃত্যের সুপরিচিত বিশেষ উল্লেখযোগ্য জিনিসগুলো হলো এর আবহসঙ্গীত, ছান্দিক জটিলতা এবং সুন্দর তালবন্ধন। নৃত্য পরিবেশমের সময় ব্যবহৃত যন্ত্রগুলির মধ্যে রয়েছে দুই নলবিশিষ্ট যন্ত্র - 'মহুরি', 'ঢোল', 'ধামসা' ও 'চড়চড়ি'।
গোটি পুয়া : গোটিপুয়াতে ছেলেরা মেয়েদের রূপধারণ করে নৃত্য করে থাকে। তারা প্রথম রামচন্দ্র দেব কর্তৃক পুরীর মন্দির চত্বরে প্রতিষ্ঠিত আখড়ার শিষ্য। আখড়া পদ্ধতির সাথে সম্পৃক্ততা থাকায় গোটিপুয়াদের আখড়া পিলা তথা আখড়ার ছেলেও বলা হয়।
বাঘ নাচ বা বাঘের নৃত্য হলো এটকি সম্বলপুরী লোকনৃত্য, এটি সুবর্ণপুর জেলার বিঙ্কা ও সোনেপুরে চৈত্র মাসে এবং বেরহামপুরে ঠাকুরানী যাত্রার সময় বাঘ নাচ পরিবেশিত হয়। নর্তকগণ (শুধুমাত্র পুরুষ) বাঘের মতো হলুদ ও কালো ফিতে দিয়ে তাদের খালি শরীরে রঙ করে এবং বাঘের মতো এটি লেজ লাগিয়ে নেয়। এক বা একাধিক নর্তক বাড়ি-বাড়ি যায় এবং ভিড় জড়ো হলে নাচ শুরু হয়। নর্তকদের সাথে একজন ঢাকী ও একজন ঘন্টা বাদক থাকে যারা সঙ্গীত প্রদান করে। এই নৃত্যটি মূলত ছন্দময় 'হিসহিস' শব্দের সাথে একপ্রকার মল্লযুদ্ধ।
ডালখাই : দালখাই নৃত্যের নামকরণ করা হয়েছে মূলত "দালখাই" নামক একজন দেবীর নামে। এটি সাধারণত দেবী দুর্গাকে খুশি করার জন্য পরিবেশিত হয় এবং এটি সম্বলপুরের আদিবাসীদের সবচেয়ে জনপ্রিয় ঐতিহ্যবাহী লোকনৃত্যের একটি। এটি সাধারণত দশহরা, ভাইজিউনতিয়া, ফাগুন পুনি, নুয়াখাই ইত্যাদি উৎসবে করা হয়। অধিকাংশত বিঞ্জাল, কুড়া, মির্ধা, সামা ও সম্বলপুর, বালাঙ্গীর, সুন্দরগড়, বারগড় এবং নুয়াপাডা জেলার অন্যান্য কয়েকটি উপজাতির যুবতীরা নাচে। এই নাচের সময় পুরুষরা মেয়েদের সাথে ঢাক-ঢোল নিয়ে যোগদান করে। ঢোল, নিশান, তমকি, তাসা এবং মহুরী নামে পরিচিত বেশ কয়েকটি যন্ত্রের মাধ্যমে বাজানো লোকসংগীত সহ জাঁকজমকপূর্ণভাবে নৃত্যটি পরিবেশিত হশ। তবে মেয়েদের সাথে নাচার সময় তারা লয় বজায় রাখে। এটি ডালখাই নামে পরিচিত কারণ প্রতিটি স্তবকের শুরু ও শেষের শব্দটি একজন মেয়ে-বন্ধুকে উদ্দেশ্য করে গাওয়া হয়। রাধা ও কৃষ্ণের প্রেম কাহিনী, রামায়ণ ও মহাভারতের পর্ব, প্রাকৃতিক দৃশ্যের বর্ণনা গানের মাধ্যমে উপস্থাপন করা হয়েছে। এই নাচের সাথে গাওয়া গানগুলো সম্বলপুরী ওড়িয়ায় গাওয়া হয়। অধিকাংশ গানে মেয়েবন্ধুকে উদ্দেশ্য করে 'দালখাই গো' শব্দদ্বয় ব্যবহার হলেও সেগুলোর মধ্যে বিশেষ বৈচিত্র্য বিদ্যমান। ঢোলের অদ্ভূত তালে নাচতে গিয়ে তারা পা দুটোকে একত্রে রাখে এবং হাঁটু বাঁকিয়ে রাখে। অন্য গতিবিধিতে তারা অর্ধ-বসা অবস্থায় সামনে ও পিছনে যাওয়া-আসা করে। কখনও কখনও তারা ঘড়ির কাঁটার দিকে এবং ঘড়ির কাঁটার বিপরীত দিকে ঘনকেন্দ্রিক বৃত্ত তৈরি করে। মহিলারা সাধারণত রঙিন সম্বলপুরি শাড়ি, কাঁধে একটি ওড়না, মাথায় খোসা ও বিভিন্ন ধরনের ফুল ও পাতা পরিধান করে। ডালখাই নৃত্যের সব বয়স ও গোষ্ঠীর জন্য বেশ কিছু অনুষঙ্গিক রূপ রয়েছে : মেয়ে শিশুদের দ্বারা পরিবেশিত নৃত্য: ছিওল্লাই, হুমোবাউলি এবং দৌলিগীত। কিশোরদের দ্বারা পরিবেশিত নৃত্য: সজানি, ছাতা, দাইকা এবং ভেকানি। যুবকদের দ্বারা পরিবেশিত নৃত্য: রাসারকেলি, জয়ফুল, মাইলা জাদা, বায়ামানা, গুনচিকুটা।
যাঁরা "কর্ম"-এর উপাসনা করেন, তাঁরা ভগবান বিশ্বকর্মা ও করমশনি দেবীকে উদ্দীপিত করে "কর্ম" এবং "ঝুমুর" রচনা করেন।
ধপ নৃত্য: এই সম্বলপুরী লোকনৃত্য মূলত পশ্চিম ওড়িশার কান্ধা উপজাতির মধ্যে প্রচলিত। নৃত্যে নারী-পুরুষ উভয়েই অংশগ্রহণ করে। এক গ্রামের পুরুষরা অন্য গ্রামের মহিলাদের সাথে নাচে। সাধারণত অবিবাহিত ছেলে মেয়েরা অংশ নেয়। নাচটি বিয়ের অনুষ্ঠানের সময় এবং প্রায়ই বিনোদনের জন্য আয়োজন করা হয়। নাচের নামকরণ করা হয়েছে 'ধাপ' নামক যন্ত্রের কারণে। ধাপটি কাঠের তৈরি খঞ্জরী আকৃতির যার একপাশ খোলা এবং অন্যপাশ পশুর চামড়া দ্বারা আবৃত থাকে। ধপ নর্তক তার বাম হাতে ধাপ ধরে, গুলতিটি তার বাম কাঁধে ঝুলে থাকে এবং তার ডান ও বাম হাত দিয়ে বাজনা বাজায়।
করম নাচ : করম বা কর্মের আক্ষরিক অর্থ সম্বলপুরীতে 'ভাগ্য'। এই যাজক সম্বলপুরী লোকনৃত্যটি ভাগ্যের দেবতা (করম দেবতা বা করমশনি দেবী) উপাসনার সময় সম্পাদিত হয়, যাকে লোকেরা ভাল ও খারাপ ভাগ্যের নিয়ন্ত্রক বলে মনে করে। এটি ভাদ্র শুক্ল একাদশী (ভাদ্র মাসের উজ্জ্বল চাঁদের একাদশ দিন) থেকে শুরু হয় এবং বেশ কয়েকদিন যাবত উৎযাপিত হয়। এটি বালাঙ্গির, কালাহাণ্ডি, সুন্দরগড়, সম্বলপুর ও ময়ূরভঞ্জ জেলায় তফসিলি শ্রেণির উপজাতিদের মধ্যে (যেমন বিঞ্জাল, খারিয়া, কিষাণ এবং কোল উপজাতি) জনপ্রিয়। এই নৃত্য সন্তান ও ভালো ফসল প্রদানকারী দেবতা করমশনির সম্মানার্থে নিবেদন করা হয়। পূজা শেষ হওয়ার পর ঢোল (মণ্ডল), করতাল ইত্যাদির সাথে গান ও নৃত্য করা হয়। লাল কাপড়ের উচ্ছ্বাসে রঙিন পোশাকে সজ্জিত তরুণদের মনোমুগ্ধকর এবং ময়ূরের পালকে সাজানো, ছোট ছোট শঙ্খের খোলস দিয়ে নিপুণভাবে ডিজাইন করা অলঙ্কারে সজ্জিত নৃত্য পরিবেশন দর্শকদের পাশাপাশি অভিনয়শিল্পীদেরও আনন্দিত করে। ট্রান্স এবং পরমানন্দ এই নৃত্যে নারী-পুরুষ উভয়েই অংশ নেয় এবং সারা রাত ধরে মগ্ন থাকে। হাতে আয়না নিয়ে অল্পবয়সী ছেলেদের নিপুণ নড়াচড়া নাচ এবং গানের মধ্যে প্রেম তৈরির ঐতিহ্যগত প্যাটার্ন নির্দেশ করে। নৃত্যটি কখনও দলে ছেলেদের দ্বারা, কখনও কখনও দলবদ্ধভাবে মেয়েদের দ্বারা এবং কখনও কখনও উভয় লিঙ্গ একসঙ্গে পরিবেশিত হয়। গানের বিষয়বস্তু প্রকৃতির বর্ণনা, কর্মসানির আমন্ত্রণ, আকাঙ্ক্ষা, মানুষের আকাঙ্ক্ষা, প্রেম এবং হাস্যরস।
ঝুমুর : ঝুমুর হল উত্তর ওড়িশা ও পশ্চিম ওড়িশার একটি লোকনৃত্য। এটি ফসল কাটার মরসুম ও উত্সবগুলিতে সঞ্চালিত হয়।
কেইসাবাদি : সম্বলপুরী লোকনৃত্যের এই প্রকারটিতে শুধুমাত্র পুরুষরাই অংশগ্রহণ করতে পারে। কেউ কেউ দুই ফুট লম্বা লাঠি ধরে। তারা যে গান গায় তার ছন্দ অনুযায়ী লাঠির আঘাতে বিভিন্ন রূপে নাচে। গুরু প্রথমে গান করেন এবং অন্যরা তাকে অনুসরণ করে। তারা গান করে এবং প্রতিটি স্তবকে তারা "হাইডো" বলে চিৎকার করে। গানটির মূল বিষয়বস্তু রাধা ও কৃষ্ণের প্রেমের গল্প থেকে নেওয়া হয়েছে।
কাজী সালাউদ্দিন
কাজী মোহাম্মদ সালাহউদ্দীন (জন্ম: ২৩ সেপ্টেম্বর ১৯৫৩; কাজী সালাহউদ্দীন নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড় এবং ম্যানেজার। তিনি বর্তমানে বাংলাদেশের ফুটবলের সর্বোচ্চ নিয়ন্ত্রক সংস্থা বাংলাদেশ ফুটবল ফেডারেশনের সভাপতির দায়িত্ব পালন করছেন। সালাহউদ্দীন তার খেলোয়াড়ি জীবনের অধিকাংশ সময় ঢাকা আবাহনী এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেছেন।
পরিচিতি
কাজী মোহাম্মদ সালাহউদ্দীন ১৯৫৩ সালের ২৩শে সেপ্টেম্বর ঢাকা শহরে জন্মগ্রহণ করেন। গ্রামের বাড়ি ফরিদপুর জেলার বোয়ালমারী উপজেলাধীন রাজাপুর-এ। পিতা কাজী মুহাম্মাদ শফি। মাতা সিমকি শফি। পিতা ব্যাবসায়িক সুবিধার্থে ঢাকায় বসবাস করতেন। সেখানেই জন্মগ্রহণ করেন সালাহউদ্দীন। তার ডাকনাম তূর্য।
১৯৬৮ সালে, দিলকুশা ক্লাবের যুব পর্যায়ের হয়ে খেলার মাধ্যমে সালাহউদ্দীন ফুটবল জগতে প্রবেশ করেছিলেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছিলেন। ১৯৬৯ সালে, ওয়ারীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি মাত্র ১ মৌসুম অতিবাহিত করেছিলেন; ওয়ারীর হয়ে তিনি ২৪ ম্যাচে ১৮টি গোল করেছিলেন। অতঃপর ১৯৭০ সালে ঢাকা মোহামেডানে যোগদান করেছিলেন। ঢাকা মোহামেডানেও মাত্র ১ মৌসুম অতিবাহিত করার পর বাংলাদেশী ক্লাব ঢাকা আবাহনীর সাথে চুক্তি স্বাক্ষর করেছিলেন, যেখানে তিনি ৪৩ ম্যাচে ৪০টি গোল করেছিলেন। পরবর্তীকালে, ১৯৭৫–৭৬ মৌসুমে, তিনি হংকংয়ের ক্লাব ক্যারোলাইন হিলে যোগদান করার মাধ্যমে প্রথম বাংলাদেশী ফুটবলার হিসেবে দেশের বাইরে পেশাদার লীগে খেলার সুযোগ পেয়েছিলেন; সেখানে তিনি ১৮ ম্যাচে অংশগ্রহণ করেছিলেন। সর্বশেষ ১৯৭৬–৭৭ মৌসুমে, তিনি ক্যারোলাইন হিল হতে বাংলাদেশী ক্লাব ঢাকা আবাহনীতে যোগদান করেছিলেন; ঢাকা আবাহনীর হয়ে ৮ মৌসুম খেলার পর তিনি অবসর গ্রহণ করেছিলেন।
তিনি ১৯৭১ সালের মুক্তিযুদ্ধ চলাকালীন স্বাধীন বাংলা ফুটবল দলের হয়ে মুক্তিযোদ্ধা হিসেবে একজন ফুটবল যোদ্ধার ভূমিকা পালন করেছিলেন। স্বাধীন বাংলা ফুটবল দলের হয়ে খেলে মুক্তিযোদ্ধাদের সহযোগিতার জন্য তহবিল সংগ্রহ করেছিলেন। বাংলাদেশের স্বাধীনতা অর্জনের পর ১৯৭৩ সালে, সালাহউদ্দীন বাংলাদেশ দলের হয়ে আন্তর্জাতিক পর্যায়ে অভিষেক করেছিলেন; বাংলাদেশের জার্সি গায়ে তিনি সর্বমোট ৩১ ম্যাচে ৮টি গোল করেছিলেন।
খেলোয়াড়ি জীবনের ইতি টানার পর ১৯৮৫ সালে, সালাহউদ্দীন বাংলাদেশী ফুটবল ক্লাব ঢাকা আবাহনীর ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেন; ঢাকা আবাহনীর হয়ে ২ মৌসুম ম্যানেজারের দায়িত্ব পালন করেছেন। ১৯৮৫ সালে বাংলাদেশ জাতীয় দলের ম্যানেজারের দায়িত্ব গ্রহণ করেন। তিনি বাংলাদেশের হয়ে প্রায় ৩ বছর হিসেবে ম্যানেজার হিসেবে কাজ করেছেন। পরবর্তীতে ১৯৯২–৯৩ মৌসুমে তিনি পুনরায় ঢাকা আবাহনীর ম্যানেজারের দায়িত্ব গ্রহণ করেন; দ্বিতীয়বারেও তিনি ২ মৌসুম দলটির ম্যানেজারের দায়িত্ব পালন করেছেন।
দলগতভাবে, খেলোয়াড় হিসেবে সালাহউদ্দীন সর্বমোট ৭টি শিরোপা জয়লাভ করেছিলেন, যার সবগুলো তিনি ঢাকা আবাহনীর হয়ে জয়লাভ করেছিলেন। অন্যদিকে, ম্যানেজার হিসেবে, সর্বমোট ২টি শিরোপা জয়লাভ করেছেন, যেগুলো হচ্ছে ঢাকা আবাহনীর হয়ে ঢাকা লীগ শিরোপা।
আন্তর্জাতিক ফুটবল
১৯৭৩ সালে, সালাউদ্দিন মালয়েশিয়ার বিরুদ্ধে মেরদেকা কাপের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছিলেন।
ম্যানেজার
ফুটবল খেলোয়াড়ি জীবনের ইতি টানার পর ১৯৮৫ সালে তার সাবেক ক্লাব ঢাকা আবাহনীর ম্যানেজারের দায়িত্ব গ্রহণ করার মাধ্যমে কাজী সালাউদ্দিন তার জীবনের একটি নতুন অধ্যায়ে প্রবেশ করেন। তার অধীনে ঢাকা আবাহনী ১৯৮৫ জ্যেষ্ঠ পর্যায়ের ফুটবল লীগের শিরোপা জয়লাভ করতে সক্ষম হয়। একই বছরে সালাউদ্দিন বাংলাদেশ জাতীয় দলেরও ম্যানেজার পদে নিযুক্ত হন। সালাউদ্দিন ১৯৮৭ সাল পর্যন্ত ঢাকা আবাহনীরহয়ে ম্যানেজারের দায়িত্ব পালন করেছিলেন। ১৯৮৮ সালে আবুধাবিতে অনুষ্ঠিত এশিয়ান কাপের বাছাইপর্বের পর সালাউদ্দিন বাংলাদেশ ম্যানেজারের পদ সরে দাঁড়ান। কিছুদিন বিরতির পর ১৯৯২ সালাউদ্দিন পুনরায় ঢাকা আবাহনীর ম্যানেজারের পদ গ্রহণ করেন, তবে মাত্র ২ মৌসুম পর তিনি উক্ত পদ হতে পদত্যাগ করেন।
গোয়েন্দা গিন্নি
গোয়েন্দা গিন্নি হলো একটি জনপ্রিয় ভারতীয় টেলিভিশন ধারাবাহিক। যা, ৭-ই সেপ্টেম্বর ২০১৫ থেকে জি বাংলা তে সম্প্রচারিত হয়েছিল । এর মুখ‍্য চরিত্রে অভিনয় করেছেন ইন্দ্রানী হালদার। এটি ২০২০ মার্চ মাসে লকডাউনে পুনরায় দ্বিতীয়বারের মতো সম্প্রচার করা হয়। এবং এই ধারাবাহিকটির অধিক জনপ্রিয়তার কারনে ২০২১ এর ৭ ই সেপ্টেম্বর তৃতীয়বার সম্প্রচার করা হয়।
আটগাঁও ইউনিয়ন
আটগাঁও ইউনিয়ন নামে বাংলাদেশে মোট ২টি ইউনিয়ন রয়েছে। যথা:
আবুল হাসান কুতুব শাহ
গোলকোন্ডা অবরোধের পরে তাকে দৌলতাবাদ দুর্গে বন্দী করা হয়, যেখানে তিনি ১৬৯৯ সালে মারা যান।
রাজত্ব
যদিও শাসক কুতুব শাহি বংশের পিতৃসন্তান, তিনি প্রথমে রাজ দরবারের সাথে তুলনামূলকভাবে বিনীত জীবনযাপন করেছিলেন। যদিও তার আসল নাম আবুল হাসান, তিনি তাঁর শিক্ষক দ্বারা গোলকন্ডার সিংহাসনের প্রতিদ্বন্দ্বী হওয়ার আগেই তিনি 'তানা শাহ' ডাক নামকরণ করেছিলেন, সৈয়দ শাহ রাজিউদ্দিন মুলতানি নামে এক সুফি সাধক, শাহ রাজু কাত্তাল নামে খ্যাত। গুলবার্গের সুফি সাধক সৈয়দনা খাজা বন্দে নওয়াজ গেসু দরাজের বংশে শাহ রাজু ছিলেন অষ্টম। আবুল হাসান ভাল কন্ঠ পেয়েছিলেন এবং ভাল গেয়েছিলেন। তাঁর মধ্যে নিরীহতা ছিল। শাহ রাজু তাই তাঁকে 'তানা শাহ' ডাকনাম দিয়েছিলেন যার অর্থ "শিশু সাধু"। তিনি তানি শাহ নামেও পরিচিত ছিলেন, যার অর্থ "দানশীল শাসক"।
ব্যক্তিগত জীবন
এর আগে তানা শাহর শ্বশুর আবদুল্লাহ কুতুব শাহকে আওরঙ্গজেব শাহ জাহানের অত্যাচার স্বীকার করতে বাধ্য করেছিলেন। তাঁর অন্য কন্যা (যা তানা শাহের স্ত্রীর ছোট বোন) এর সাথে আওরঙ্গজেবের বড় ছেলে সুলতান মুহাম্মদের সাথে বিবাহ বন্ধনে আবদ্ধ হয়েছিল।
ধর্মীয় সাম্য
তাঁকে একজন জনপ্রিয় রাষ্ট্রপতি হিসাবে মনে করা হয় যিনি অন্য জাতি বা ধর্মের লোকদের সাথে বৈষম্য করেননি। তিনি ব্রাহ্মণদের তাঁর মন্ত্রী ও সেনাপতি হিসাবে নিয়োগ করেছিলেন। উদাহরণস্বরূপ, মদন্না ও আক্কান্না, হনমকান্দার ব্রাহ্মণ ভাইরা ছিলেন তাঁর সবচেয়ে গুরুত্বপূর্ণ মন্ত্রী। তদন শাহ মাদান্নার ভাতিজা কাঁচারলা গোপান্নার কারণে তেলুগু সাহিত্যে স্থান পেয়েছিলেন। কাঁচারলা গোপান্না "রামদাসু" নামে খ্যাত। রামদাসু পালভঞ্চ তালুকের নীলকান্দপল্লি গ্রামে থাকতেন। তানি শাহ তাকে পালভঞ্চা তালুকের তহসিলদার (রাজস্ব বিভাগের প্রধান) পদে নিয়োগ দিয়েছিলেন। রামদাসু ভদ্রচালামে রাম মন্দির নির্মাণের জন্য এবং রাম, সীতা এবং লক্ষ্মণর প্রতিমাগুলিকে শোভিত করার জন্য গহনাগুলি সরকারী তহবিল থেকে সরিয়ে নিয়েছিলেন। তানা শাহ রামাদাসুকে সরকারী তহবিলের অপব্যবহারের জন্য দোষী হিসাবে চিহ্নিত করেছিলেন এবং তাকে কারাগারে রেখেছিলেন।
বারো বছর পরে, তানা শাহ রামকে স্বপ্নে দেখা পেয়ে রামদাসুকে মুক্তি দিয়েছিলেন এবং রামমুদ্রকে (তাতে ভগবান রামের চিত্রের সোনার মুদ্রাগুলি) তাঁর পাশে পেয়েছিলেন। তারপরে তানা শাহ প্রতিটি রাম নবমী উৎসবে বদরচালাম মন্দিরে মুক্তো প্রেরণ করার একটি রীতি প্রতিষ্ঠা করেন এবং তাঁর উত্তরসূরীরাও অব্যাহত রেখেছিলেন। একই রীতি পরবর্তী শাসক নিজাম এবং তারপরে তেলঙ্গানা রাজ্য সরকার অব্যাহত রেখেছিল।
কারাবাস এবং মৃত্যু
তানা শাহকে বন্দী হিসাবে নেওয়া হয়েছিল এবং দৌলতাবাদ দুর্গে (ঔরঙ্গাবাদের নিকটবর্তী) কারাগারে বন্দী করা হয়েছিল, যেখানে তিনি বারো বছর বন্দীদশার পরে মারা যান। সুলতান মারা গেলে তাঁকে তাঁর পূর্বপুরুষ ও অন্যান্য কুতুব শাহি রাজাদের সাথে সমাধিস্থ করা হয় নি তবে ঔরঙ্গাবাদের নিকটবর্তী খুলদাবাদের একটি সাধারণ সমাধিতে রাখা হয়েছিল।
পরিবার
তিনি তাঁর পূর্বসূরি আবদুল্লাহ কুতুব শাহের তৃতীয় কন্যার সাথে বিবাহ বন্ধনে আবদ্ধ হন, যিনি তাঁর সিংহাসনে আরোহণের পরে বাদশাহ বিবি নামে পরিচিতি লাভ করেছিলেন। তার পাঁচ সন্তান ছিল:
তিস্তা টি বাধ, নাগড়াকুড়া
এটি ছিল এ এলাকার তথা পুরো উলিপুর উপজেলার ভ্রমণকারীদের একমাত্র স্থান।
চিচলি
চিচলি (Chichli) ভারতের মধ্য প্রদেশ রাজ্যের নরসিংহপুর জিলা জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৪৯ মিটার (১১৪৫ ফুট)।
পাম গাছ
পাম তেল
পাম ফল থেকে পাম তেল নিষ্কাশন করা হয়। বাংলাদেশে একটি চার/পাঁচ বৎসর বয়সী পাম গাছ থেকে বছরে ন্যূনপক্ষে ৪০ কেজি পামওয়েল পাওয়া যায়। একটি পাম গাছ থেকে একটানা ২৫/৩০ বছর পর্যন্ত তেল পাওয়া যায়। পাম ফল থেকে পামওয়েল আহরণের সময় যে পুষ্টিসমৃদ্ধ পূর্ণ ব্যবহারযোগ্য বর্জ্য পাওয়া যায়, তাই পামঅয়েল বাগানের সার হিসেবে ব্যবহার হয়। রাসায়নিক, কীটনাশকের ব্যবহার হ্রাস করার জন্য পামওয়েল উদ্ভিদ বালাই নিয়ন্ত্রণের কাজে জৈব পদ্ধতি ব্যবহার করা হয়। পামগাছের পাতা জমিতে সার হিসেবে ব্যবহার করা যায়। পামগাছের ১ টন শুকনা পাতা মাটিতে ৭.৫ কেজি নাইট্রোজেন, ১.০৬ কেজি ফসফরাস, ৯.৮১ কেজি পটাসিয়াম ও ২.৭৯ কেজি ম্যাগনেসিয়াম ফিরিয়ে দেয়। এজন্য বলা যায় পাম গাছ পরিবেশের জন্য অত্যন্ত উপকারী ও পরিবেশ বান্ধব।পাম তেলে কোলেস্ট্রলের মাত্রা কম, তাই এটি স্বাস্থ্যের জন্যও উপকারী ৷
তেল সংগ্রহ
দেশীয় পদ্ধতিতে পাম তেল সংগ্রহ করা সহজ। পাকা পাম ফল সংগ্রহ করে পানিতে সিদ্ধ করা হয়। অতঃপর হাত দ্বারা অথবা গামছা দিয়ে চিপে রস বের করতে হবে। রসের মধ্যে যেহেতু পানির মিশ্রণ থাকে, সেহেতু পানি মিশ্রিত এই রস পাতিলে করে জাল দিতে হবে।
ওম্যান ইন সাইন্স
বিষয়বস্তু
সাইন্স ইন ওম্যান বইজুড়ে যে বিস্তৃত বিষয়বস্তু চিত্রিত হয়েছে তা হলো  মহিলাদের জৈবিক ক্ষমতা। এটি দৃঢ়ভাবে বলা হয়েছে যে নারীরা বিজ্ঞানের ক্ষেত্রে পুরুষদের চেয়ে কম বিশিষ্ট (বিখ্যাত) হওয়ার কারণ মস্তিষ্কের আকার বা কাঠামোর জৈবিক দিকগুলির কারণে নয়, বরং শিক্ষাগত এবং কর্মজীবনে সুযোগের অভাবে তারা পিছিয়ে। এছাড়াও, বইটি ইতিহাস জুড়ে বিজ্ঞানের অনেকগুলি উন্নতির কথা লেখা হয়েছে। লেখকের অথবা গ্রন্থটির মূল লক্ষ্য ছিল বিজ্ঞানের প্রতি আগ্রহী মহিলাদের জন্য শিক্ষাগত এবং ক্যারিয়ারের সুযোগ বাড়ানোর পাশাপাশি তাদের বৈজ্ঞানিক ক্ষেত্রে আরও বেশি যুক্ত হওয়ার এবং সম্মানজনক অবস্থান অর্জন করার বিষয়টি উপলব্ধি করানো। এটি বৈজ্ঞানিক সম্প্রদায়ের নারীদের অবদানের প্রথম সহযোগিতাগুলির একটি এবং এটি "বিজ্ঞানে নারীদের অংশগ্রহণের প্রতিবন্ধকতাগুলি আবিষ্কার করেছিলো।"
পাম গাছ
চাষ ও আবাদ
পাম গাছের চারা রোপণের আগে ১.৫ – ২.৫ ফুট সাইজের গর্ত করে গর্তের ওপরের অংশের অর্ধেক মাটি একপাশে আর গর্তের নিচের অংশের মাটি অন্য পাশে রেখে নিচের অংশের মাটির সঙ্গে নিম্নবর্ণিত হারে সার মিশাতে হয়। উপরের অংশের মাটি গর্তের নিচে দিতে হয়। উপর্যুক্ত সার মিশ্রিত মাটি গর্তের উপরে দিতে হয়। প্রতি গর্তের জন্য গোবর ৫ কেজি, টিএসপি ২৫০ গ্রাম, এমপি ১৫০ গ্রাম, ইউরিয়া ১০০ গ্রাম প্রয়োজন হবে। তবে আগে থেকে গর্ত খনন করা না থাকলে শুধু গোবর সার দিয়ে চারা রোপণ করতে হবে। পরে উল্লেখিত হারে সারগুলোকে সমান দু’ভাবে ভাগ করে শীতের আগে ও পরে নির্দিষ্ট দূরত্বে ছিটিয়ে দেয়ার পর নিড়ানি দিতে হবে। পাম গাছ চাষে ন্যূনতম রাসায়নিক সার ব্যবহার করা হয়। গাছের গোড়া সব সময় আগাছামুক্ত রাখতে হয়। প্রয়োজন হলে স্বল্প পরিমাণ সেচ দিতে হবে।
চিচলি
জনসংখ্যার উপাত্ত
এখানে সাক্ষরতার হার ৬৬%। পুরুষদের মধ্যে সাক্ষরতার হার ৭১% এবং নারীদের মধ্যে এই হার ৫৯%। সারা ভারতের সাক্ষরতার হার ৫৯.৫%, তার চাইতে চিচলি এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
বগুড়া পল্লী বিদ্যুৎ সমিতি-১
বগুড়া পল্লী বিদ্যুৎ সমিতি-১ হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির একটি। বগুড়া পল্লী বিদ্যুৎ সমিতি-১ রাজশাহী বিভাগের বগুড়া জেলায় ০৪টি জোনাল অফিস, ০১টি সাব-জোনাল অফিস এবং ১৪টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। বগুড়া পল্লী বিদ্যুৎ সমিতি-১ নিবন্ধিত হয় ১৩ ফেব্রুয়ারি, ২০১৬ সালে এবং বানিজ্যিকভাবে বিদ্যুতায়িত হয় ২৩ সেপ্টেম্বর, ১৯৮৬ সালে।
ইতিহাস
বগুড়া পল্লী বিদ্যুৎ সমিতি-১ এর যাত্রা শুরু হয় ২০১৬ সালে। এ সমিতি-১র অধীনে ০৬টি উপজেলা, ৪৯টি ইউনিয়ন ও ১৩৫০টি গ্রাম রয়েছে। এর সদর দপ্তর বগুড়া জেলার ছিলিমপুরে অবস্থিত।
জোনাল অফিসসমূহ
এ পল্লী বিদ্যুৎ সমিতি-১র অধীনে থাকা জোনাল অফিসগুলো হচ্ছে:
গ্রাহক সংখ্যা
বগুড়া পল্লী বিদ্যুৎ সমিতি-১ এর তিন লক্ষেরও বেশি আবাসিক গ্রাহক রয়েছে।
চান্দ্রা ইউনিয়ন, ভাঙ্গা
চান্দ্রা ইউনিয়ন বাংলদেশের ঢাকা বিভাগের ফরিদপুর জেলার ভাঙ্গা উপজেলার একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
লোকমান হোসেন ফকির
লোকমান হোসেন ফকির একজন বাংলাদেশী সঙ্গীতজ্ঞ। তিনি একজন গীতিকার, সুরকার ও সঙ্গীত পরিচালক হিসেবে প্রসিদ্ধ। একুশের গানের অন্যতম একজন সুরকার তিনি। সঙ্গীতে অবদানের জন্য মরণোত্তর বাংলাদেশ সরকার কর্তৃক প্রদত্ত সর্বোচ্চ রাষ্ট্রীয় সম্মান একুশে পদক-এ ভূষিত হন। চলচ্চিত্রের গানে অবদানের জন্য দেবু ভট্টাচার্য-এর সাথে যৌথভাবে শ্রেষ্ঠ সঙ্গীত পরিচালক বিভাগে জাতীয় চলচ্চিত্র পুরস্কার অর্জন করেন।
প্রাথমিক জীবন
লোকমান হোসেন ফকির ১৯৩৪ সালের ২২ অক্টোবর তৎকালীন ব্রিটিশ ভারতের (বর্তমান বাংলাদেশ) টাঙ্গাইল জেলার ভুয়াপুরের নিকরাইল গ্রামে জন্মগ্রহণ করেন।
কর্মজীবন
লোকমান হোসেন ফকির ১৯৬০ সালে বেতার কণ্ঠশিল্পী হিসাবে কর্মজীবন শুরু করেন। পরবর্তীতে ১৯৬৫ সালে তিনি বেতার ও টেলিভিশনে গীতিকার ও সুরকার হিসেবে কাজ করেন। তিনি মূলত লোক সঙ্গীত-এ পারদর্শিতা অর্জন করেন। তার রচিত ও সুরকৃত "আবার জমবে মেলা, বটতলা হাটখোলা" গানটি ব্যাপক সমাদৃত। চরিত্রহীন চলচ্চিত্রের সঙ্গীত পরিচালনার জন্য দেবু ভট্টাচার্যের সাথে যৌথভাবে শ্রেষ্ঠ সঙ্গীত পরিচালক বিভাগে জাতীয় চলচ্চিত্র পুরস্কারে অর্জন করেন। তার রচিত গ্রন্থসমূহের মধ্যে আমি শুনছি কবিতার বই ও লোকমান ফকিরের গান গীতি কবিতা উল্লেখযোগ্য।
মৃত্যু
লোকমান হোসেন ফকির ১৯৯১ সালের ২৩ এপ্রিল মৃত্যুবরণ করেন।
পশ্চিম জাফলং ইউনিয়ন
পশ্চিম জাফলং ইউনিয়ন বাংলাদেশের সিলেট জেলার গোয়াইনঘাট উপজেলার একটি একটি ইউনিয়ন।
অবস্থান ও সীমানা
২নং পশ্চিম জাফলং ইউনিয়নে গোয়াইনঘাট উপজেলা সদর অবস্থিত।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান- মোঃ আব্দুস ছালাম
বিপদগ্রস্ত প্রজাতি
thumb|[[আইইউসিএন লাল তালিকা|আইইউসিএন লাল তালিকায় বিপদগ্রস্ত তিনটি অবস্থা দেখানো হয়েছে।]]
যেসব প্রজাতি নিকট ভবিষ্যতে প্রাকৃতিক পরিবেশে বিলুপ্ত হওয়ার ঝুঁকিতে রয়েছে, আইইউসিএন লাল তালিকায় সেসব প্রজাতিকে বিপদগ্রস্ত প্রজাতি হিসেবে উল্লেখ করা হয়েছে। বিভিন্ন উপপ্রজাতি ও পরবর্তী শ্রেণীগুলোর ক্ষেত্রেও তাদের বিপদগ্রস্ততার মাত্রা চিহ্নিত করা হয়। লাল তালিকায় তিনটি বিভাগকে একত্রে বিপদগ্রস্ত বিভাগ বলে আখ্যায়িত করা হয়েছে। বিপদগ্রস্ততার মাত্রা অনুযায়ী বিভাগগুলো হল:
পূর্বে আরও একটি বিভাগ সংরক্ষণ নির্ভর বিপদগ্রস্ত বিভাগের অন্তর্ভুক্ত ছিল। বর্তমানে বিভাগটি বাদ দেওয়া হয়েছে। মোট জনসংখ্যা, জনসংখ্যা হ্রাসের হার, তুল্য জনসংখ্যা, ভৌগোলিক বিস্তৃতি, বিস্তৃতিতে বিচ্ছিন্নতা- এই পাঁচটি বিষয়ের উপর নির্ভর করে কোন একটি প্রজাতির বিপদগ্রস্ততার মাত্রা নির্ধারণ করা হয়।
বিপদগ্রস্ত শ্রেণীর পূর্ববর্তী দুইটি শ্রেণী হচ্ছে ন্যূনতম বিপদগ্রস্ত ও প্রায়-বিপদগ্রস্ত শ্রেণী দুইটি। মূল্যায়িত নয় ও অপ্রতুল-তথ্য শ্রেণীভুক্ত প্রজাতিগুলো বিপদগ্রস্ত প্রজাতির অন্তর্ভুক্ত নয়।
নাসিরাবাদ জেলা
নাসিরাবাদ পাকিস্তানের বেলুচিস্তান প্রদেশের কেন্দ্রীয় অঞ্চলের পশ্চিমে অবস্থিত একটি অন্যতম জেলা।নাসিরাবাদের সদর দপ্তর ডেরা মুরাদ জামালিতে অবস্থান করছে।তবে আগে বাংলাদেশের ময়মনসিংহ জেলার নামও নাসিরাবাদ ছিল।
প্রশাসনিক বিভাগ
জেলাটি প্রশাসনিকভাবে ৪টি তহসিলে বিভক্ত, নিম্নে আলোচিত হল:
জনসংখ্যার উপাত্ত
১৯৯৮ সালের আদমশুমারি হিসাব অনুযায়ী জেলাটিতে জনসংখ্যা ছিল প্রায় ২৪৬,০০০ জন এর মত। প্রধান ধর্ম হচ্ছে ইসলাম, যার মধ্যে প্রায় ৯৯% অধিবাসীই মুসলিম, ১৯৯৮ সালের প্রতিবেদন অনুযায়ী করা প্রথম প্রধান ভাষা হিসেবে ছিল বেলুচি (%), সিন্ধি (%) এবং সরাইকি (%)। ব্রাহুই ভাষায় অনেকে কথা বলে থাকেন।
ফসফরিক অ্যাসিড
অর্থো ফসফরিক এসিড বা ফসফোরিক (৫) এসিড। একটি অজৈব খনিজ দুর্বল এসিড যার রাসায়নিক সংকেত H3PO4। অর্থোফসফরিক এসিডের অণুসমূহ পরস্পর সন্নিবেশিত হয়ে বিভিন্ন ধরনের যৌগ তৈরী করে যেগুলো ফসফরিক এসিড নামেই পরিচিত। ফসফরিক এসিড বলতে মূলত অর্থোফসফরিক এসিডকে বোঝানো। ফসফরিক এসিড অবিষাক্ত এবং কক্ষ তাপমাত্রা ও চাপে কঠিন পদার্থ।
বিক্রিয়া
আর্দ্র ফসফরিক এসিড কম গলনাঙ্কবিশিষ্ট সাদা কঠিন পদার্থ। বায়ুশূণ্য অবস্থায় ৮৫% ফসফরিক এসিডকে ডিহাইড্রেশান করলে এটি পাওয়া যায়।
অর্থোফসফরিক এসিড পোলারধর্মী। এটি পানিতে দ্রবণীয়। অর্থো এবং অন্যান্য ফসফরিক এসিডে ফসফরাস এর জারণ অবস্থা +৫।
ব্যবহার
ফসফরাস এসিডের প্রধানত ব্যবহৃত হয় সার শিল্পে।
খাদ্য উপাদান হিসেবে
কোলা এবং বেভারেজ জাতীয় পানীয়কে অম্লীয় করতে ফুড-গ্রেড ফসফরিক এসিড ব্যবহার করা হয়। এটা টক বা ঝাঁঝালো স্বাদ তৈরী করে।
লোমহর্ষক চলচ্চিত্রের তালিকা
এই ভুক্তিটিতে কালানুক্রমিকভাবে সবচেয়ে ভয়াবহ লোমহর্ষক চলচ্চিত্রের তালিকা দেওয়া হল।
হিউ ট্রাম্বল
হিউ ট্রাম্বল (Hugh Trumble; জন্ম: ১২ মে, ১৮৬৭ - মৃত্যু: ১৪ আগস্ট, ১৯৩৮) ভিক্টোরিয়া প্রদেশের হথর্ন এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেটার ও অধিনায়ক ছিলেন। ১৮৯০ থেকে ১৯০৪ মেয়াদকালে অস্ট্রেলিয়া ক্রিকেট দলের পক্ষে টেস্ট ক্রিকেটে অংশগ্রহণ করেছিলেন।
ঘরোয়া ক্রিকেটে ভিক্টোরিয়া ও মেলবোর্ন ক্রিকেট ক্লাবের প্রতিনিধিত্ব করেছেন তিনি। দলে তিনি মূলতঃ অল-রাউন্ডার ছিলেন। ডানহাতে অফ-স্পিন বোলিংয়ের পাশাপাশি ডানহাতে ব্যাটিং করতেন। এছাড়াও অস্ট্রেলিয়া দলকে দুই টেস্টে নেতৃত্ব দেন। টেস্ট ক্রিকেটের ইতিহাসে চারজন বোলারের একজন হিসেবে দুইবার হ্যাট্রিক লাভ করেন।
খেলোয়াড়ী জীবন
১৯০২ সালে ইংল্যান্ড সফরের পর ক্রিকেট থেকে অবসর নেন। কিন্তু ১৯০৩-০৪ মৌসুমে তিনি পুনরায় দলে ফিরে আসেন। তার খেলোয়াড়ী জীবনের শেষ টেস্টে নিজ শহর মেলবোর্নে দ্বিতীয় হ্যাট্রিক করেন।
ব্যক্তিগত জীবন
ন্যাশনাল ব্যাংক অব অস্ট্রালেশিয়ায় কাজ করতেন তিনি। স্থানীয় শাখায় ব্যবস্থাপক হিসেবে থাকলেও ক্রিকেটের সাথে সখ্যতার কারণে ব্যাংকিং কার্যাবলীতে বিঘ্ন ঘটে। ১৯১১ সালে মেলবোর্ন ক্রিকেট ক্লাবের সচিব হন। মেলবোর্ন ক্রিকেট গ্রাউন্ডের দর্শক ধারণ সক্ষমতা ৭০,০০০-এ রূপান্তর করেন। ৭১ বছর বয়সে হৃদযন্ত্রক্রিয়ায় আক্রান্ত হয়ে দেহাবসানের পূর্ব-পর্যন্ত এ পদে দায়িত্বে ছিলেন।
রোহিঙ্গা প্যাট্রিয়টিক ফ্রন্ট
রোহিঙ্গা প্যাট্রিয়টিক ফ্রন্ট (আরপিএফ) একটি রাজনৈতিক সংগঠন ছিল, যার সদর দপ্তর ছিল বাংলাদেশের কক্সবাজারে। আরপিএফ এর ৭০ জন যোদ্ধার একটি ছোট এবং দুর্বল সশস্ত্র বিদ্রোহী বাহিনী ছিল, যারা বাংলাদেশ-বার্মা সীমান্তে এবং উত্তর আরাকানে, বার্মার (বর্তমান রাখাইন রাজ্য, মায়ানমার ) সক্রিয় ছিল। আরপিএফ-এর লক্ষ্য ছিল রোহিঙ্গাদের জন্য একটি স্বায়ত্তশাসিত মুসলিম অঞ্চল তৈরি করা।
লেসলি টাউনসেন্ড
লেসলি ফ্লেচার টাউনসেন্ড (Leslie Townsend; জন্ম: ৮ জুন, ১৯০৩ - মৃত্যু: ১৭ ফেব্রুয়ারি, ১৯৯৩) ডার্বিশায়ারের লং ইটন এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৩০ থেকে ১৯৩৪ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন।
রোহিঙ্গা প্যাট্রিয়টিক ফ্রন্ট
রেঙ্গুন বিশ্ববিদ্যালয়ের একজন স্নাতক এবং বুথিডাং শহরের স্থানীয় বাসিন্দা মুহম্মদ জাফর হাবিব ছিলেন এর নেতা। তিনি এর আগে রোহিঙ্গা লিবারেশন পার্টির (আরএলপি) সম্পাদক ছিলেন।
লেসলি টাউনসেন্ড
ঘরোয়া প্রথম-শ্রেণীর ইংরেজ কাউন্টি ক্রিকেটে ডার্বিশায়ার ও নিউজিল্যান্ডীয় ক্রিকেটে অকল্যান্ড দলের প্রতিনিধিত্ব করেছেন। দলে তিনি মূলতঃ অল-রাউন্ডার হিসেবে খেলতেন। ডানহাতে মাঝারিসারিতে ব্যাটিংয়ের পাশাপাশি ডানহাতে মিডিয়াম কিংবা অফ ব্রেক বোলিং করতেন লেস টাউনসেন্ড নামে পরিচিত লেসলি টাউনসেন্ড।
রোহিঙ্গা প্যাট্রিয়টিক ফ্রন্ট
ইতিহাস
২৬ এপ্রিল ১৯৬৪ সালে, রোহিঙ্গা জনগণের জন্য একটি স্বায়ত্তশাসিত মুসলিম অঞ্চল তৈরির লক্ষ্যে রোহিঙ্গা ইন্ডিপেন্ডেন্স ফ্রন্ট (RIF) প্রতিষ্ঠিত হয়। দলটির নাম ১৯৬৯ সালে রোহিঙ্গা ইন্ডিপেন্ডেন্স আর্মি (RIA) এবং তারপর ১২ সেপ্টেম্বর ১৯৭৩ সালে রোহিঙ্গা প্যাট্রিয়টিক ফ্রন্ট (RPF) এ পরিবর্তন করা হয়। ১৯৭৪ সালের জুন মাসে, মুহাম্মদ জাফর হাবিবকে স্ব-নিযুক্ত সভাপতি, নুরুল ইসলাম, একজন রেঙ্গুন -শিক্ষিত আইনজীবীকে ভাইস প্রেসিডেন্ট এবং মুহাম্মদ ইউনুস, একজন মেডিকেল ডাক্তারকে সেক্রেটারি জেনারেল হিসেবে নিয়ে আরপিএফ পুনর্গঠিত হয়।
লেসলি টাউনসেন্ড
প্রথম-শ্রেণীর ক্রিকেট
ডার্বিশায়ারের লং ইটন এলাকায় লেসলি টাউনসেন্ডের জন্ম। ১৯২২ সালে নিজ কাউন্টি ডার্বিশায়ারের পক্ষে প্রথমবারের মতো খেলতে নামেন। ১৯২৪ সাল থেকে ক্লাবের নিয়মিত খেলোয়াড়ে পরিণত হন। ১৯২২ থেকে ১৯৩৯ সাল পর্যন্ত লেসলি টাউনসেন্ডের প্রথম-শ্রেণীর খেলোয়াড়ী জীবন চলমান ছিল। এ সময়ে ডার্বিশায়ারের পক্ষে খেলার পাশাপাশি ১৯৩৪-৩৫ ও ১৯৩৫-৩৬ মৌসুমে অকল্যান্ডের প্রতিনিধিত্ব করেছেন।
ডার্বিশায়ারের সর্বকালের সেরা অল-রাউন্ডারের অন্যতম ছিলেন লেসলি টাউনসেন্ড। স্থানীয় কাউন্সিল স্কুলে অধ্যয়ন করলেও কোন ক্রিকেট খেলায় অংশ নেননি তিনি। তবে, স্থানীয় ক্লাবের সাথে জড়িত থাকার ফলে নিয়মিতভাবে উপস্থিত থাকতেন। ট্রেন্ট ব্রিজের সাত মাইল দূরে তার নিবাস ছিল। ফলশ্রুতিতে, কাউন্টি খেলাগুলোয় যথাসম্ভব অবলোকনের প্রয়াস চালাতেন। জর্জ গানের খেলাকে গভীরভাবে অবলোকন ও অনুকরণ করেন।
রোহিঙ্গা প্যাট্রিয়টিক ফ্রন্ট
ইতিহাস
১৯৭৮ সালের ৬ ফেব্রুয়ারি, জেনারেল নে উইনের সমাজতান্ত্রিক সামরিক জান্তা উত্তর আরাকানে (রাখাইন রাজ্য) অপারেশন নাগামিন ( অপারেশন ড্রাগন কিং ) শুরু করে, যার অন্যতম উদ্দেশ্য ছিল আরপিএফ সদস্যদের গ্রেপ্তার করা। অপারেশনটি আরপিএফের মধ্যে মতবিরোধ সৃষ্টি করে, যার ফলে সংগঠনটি কয়েকটি উপদলে বিভক্ত হয়ে পড়ে, যার মধ্যে অনেকগুলি পরে ১৯৮২ সালে রোহিঙ্গা সংহতি সংস্থা (RSO) হয়ে একত্রিত হয়। ১৯৮৬ সালে, আরপিএফের প্রাক্তন সহ-সভাপতি নুরুল ইসলামের নেতৃত্বে RSO-এর একটি অংশের সাথে একীভূত হয় এবং আরাকান রোহিঙ্গা ইসলামিক ফ্রন্ট (ARIF) হয়।
লেসলি টাউনসেন্ড
প্রথম-শ্রেণীর ক্রিকেট
লং ইটনে ক্লাব কর্মকর্তারা ডার্বিশায়ার কাউন্টি কর্তৃপক্ষের কাছে মনোযোগ আকর্ষণে তার নাম সুপারিশ করেন। ডার্বিশায়ারের সাবেক খেলোয়াড় ও প্রথম-শ্রেণীর আম্পায়ার আর্থার মর্টন তার মাঝে প্রতিশ্রুতিশীলতা দেখতে পান। বোলিংকালে ক্রিকেট বলকে কীভাবে স্পিন করাতে হয় তা শেখান। ডার্বিশায়ারে যোগদানের পর দায়িত্বপ্রাপ্ত স্যাম ক্যাডম্যান তাকে বিশেষ সুবিধা প্রদান করে সহায়তা করেন।
সকলের সাথে তার প্রতিভার বিচ্ছুরণও ধীরে ধীরে বৃদ্ধি পেতে থাকে। উনিশ বছর বয়সে ১৯২২ সালে নর্দাম্পটনশায়ারের বিপক্ষে প্রথম কাউন্টি ক্রিকেট খেলায় অংশ নেন। ১৯২৫ সালে ১৮ গড়ে আট শতাধিক রান তুলেন। মাঝারিমানের এ সংগ্রহে ব্যক্তিগত সর্বোচ্চ করেন ৫৯ রান। গড়ের দিক দিয়ে কাউন্টি দলটিতে চতুর্থ স্থান দখল করতে সমর্থ হন। ১৯২৬ সালে বেশ ধীরলয়ে যাত্রা শুরু করেন। আগস্টে বোলার হিসেবে নিজেকে আবির্ভূত করেন তিনি। ইল্কস্টনে নটিংহ্যামশায়ারের বিপক্ষে ৬/৩২ ও চেস্টারফিল্ডে নর্দাম্পটনশায়ারের বিপক্ষে খেলায় ৩৬ রান খরচায় ৯ উইকেট পান।
তবে, ১৯২৭ সাল পর্যন্ত আহামরি কিছু খেলা উপহার দিতে পারেননি। ঐ মৌসুমে ৫৬৪ রানের পাশাপাশি ৬৬ উইকেট পান। এরপরই কেবল তিনি স্থায়ী খেলোয়াড়ের মর্যাদা পান। ১৯২৭ সালে ডার্বিশায়ার দল কাউন্টি চ্যাম্পিয়নশীপ প্রতিযোগিতায় পয়েন্ট তালিকায় পঞ্চম স্থান অধিকার করে। টাউনসেন্ডের মিডিয়াম পেস অফ ব্রেক বোলিং গড়ের দিক দিয়ে প্রায় শীর্ষস্থানে চলে আসে। প্রবল শক্তিধর ল্যাঙ্কাশায়ারের বিপক্ষে পোতানো উইকেটে ৫/২৯ ও ওয়ারউইকশায়ারের বিপক্ষে ৫/২৪ পান। ১৯২৮ সালে ১০১ উইকেট নিয়ে কাউন্টি দলটির শীর্ষ বোলারে পরিণত হন। তন্মধ্যে, সাসেক্সের বিপক্ষে ১৩ উইকেট পেয়েছিলেন। এছাড়াও, ব্যাট হাতে সহস্র রানের মাইলফলক স্পর্শ করেন। ব্যক্তিগত সর্বোচ্চ করেন ৯৮ রান।
পরের বছর সবগুলো খেলায় অংশ নিয়ে ১,০০১ রান ও ১০৪ উইকেট পান। পরের বছরও এর পুণরাবৃত্তি ঘটান। ১৮৯৫ সালে জর্জ ডেভিডসনের ডাবল লাভের পর প্রথম এ সফলতা পান। ২,২২৪ রান ও ১০০ উইকেট পান তিনি। তবে, শত উইকেট লাভের জন্য ওভালে ইয়র্কশায়ার বনাম বাদ-বাকী ইংল্যান্ড দলের মধ্যকার খেলার জন্যে অপেক্ষা করতে হয়েছিল।
১৯২৭ সালে একটি টেস্ট প্রস্তুতিমূলক খেলায় অংশ নেন। ১৯২৯ সালে ও শেষ মৌসুমে লর্ডসে প্লেয়ার্সের সদস্যরূপে জেন্টলম্যানের বিপক্ষে খেলেন। প্রতিনিধিত্বমূলক খেলাগুলোয় বোলিং গড়ে শীর্ষস্থানে থাকলেও ঐ সফরে খুব কমই ভূমিকা রেখেছিলেন। ইংল্যান্ডের মাটিতে অনুষ্ঠেয় টেস্ট খেলায় তেমন কিছু করেননি। তবে, দেশে ঠিকই অন্যতম শীর্ষস্থানীয় অল-রাউন্ডার হিসেবে বিবেচিত হয়ে আসছিলেন। ১৯২৯ সালে কেবলমাত্র একবার পাঁচ-উইকেট পেলেও শত উইকেটের মাইলফলক ঠিকই স্পর্শ করেছিলেন।
স্বর্ণালী অধ্যায়
১৯৩০-এর দশকে টাউনসেন্ডের ব্যাটিংয়ের উত্তরণ অবিশ্বাস্য গতিতে এগিয়ে চলে। ইতোপূর্বে কোন সেঞ্চুরি না করলেও ১৯৩০ সালে একাই চারটি সেঞ্চুরি হাঁকান। ১৯৩১ সালে তেমন সফলতা পাননি। তবে, ১৯৩২ সালে ব্যাটসম্যান হিসেবে বেশ ভালো করেন। একই সময়ে তার বোলিংও বেশ ভালো মানের ছিল। ১৯৩১ সালে জাতীয় বোলিং গড়ে শীর্ষ দশে পৌঁছেন। ১৯৩২ সালে ১১৭ উইকেট পান।
১৯৩৩ সালে দুই হাজারের অধিক রান তুলেন। তন্মধ্যে, লাফবোরায়ায় লিচেস্টারশায়ারের বিপক্ষে ২৩৩, ডার্বিতে ওয়ারউইকশায়ারের বিপক্ষে অপরাজিত ১৭২ ও লেটনে এসেক্সের বিপক্ষে ১৫১ রান তুলেছিলেন। ১৮.৭১ গড়ে শত উইকেট পান ও মে ও জুন মাসের পোতানো উইকেটে হেডলি ভেরিটির পর দ্বিতীয় স্থান দখল করেন। ইল্কস্টনে সমারসেটের বিপক্ষে খেলায় ব্যক্তিগত সেরা বোলিং পরিসংখ্যান ৯/৮২, পোর্টসমাউথে হ্যাম্পশায়ারের বিপক্ষে ১০/৫৪ ও চেস্টারফিল্ডে গ্লুচেস্টারশায়ারের বিপক্ষে ১৪/৯০ পান। তবে, জুলাই ও আগস্টে পিচ ব্যাটসম্যানের অনুকূলে চলে গেলে তার সফলতা কমে আসে। ফলে, কেবলমাত্র শেষ খেলাতেই ২০০০ রান ও ১০০ উইকেট লাভের ন্যায় ‘ডাবল’ লাভে সক্ষম হন। এ কৃতিত্বের স্বীকৃতিস্বরূপ উইজডেন কর্তৃপক্ষ অন্যতম বর্ষসেরা ক্রিকেটারের সম্মাননায় ভূষিত করে। পরের তিন বছর ডার্বিশায়ার দল সফলতার কেন্দ্রবিন্দুতে উপনীত হয়। এক পর্যায়ে কাউন্টি চ্যাম্পিয়নশীপের শিরোপা জয় করতে সমর্থ হয়। তবে, টাউনসেন্ডের বোলিংয়ের মান দূর্বলতর হতে থাকে।
১৯৩৫ মৌসুমে খুব কমই উল্লেখযোগ্য বোলিং করেছিলেন। তাসত্ত্বেও, পোতানো উইকেটে বেশ কার্যকরী ছিলেন। ১৯৩৬ মৌসুমে এজবাস্টনে ওয়ারউইকশায়ারের বিপক্ষে খেলায় বারো উইকেট পান। ডেনিস স্মিথের সাথে তিনিও ডার্বিশায়ারের অন্যতম প্রধান ব্যাটিং মেরুদণ্ডের ভূমিকায় অবতীর্ণ হয়েছিলেন। ঐ বছরে চ্যাম্পিয়ন কাউন্টি হিসেবে দলটি বেশ দূর্বলমানের ছিল। চেস্টারফিল্ডে সাসেক্সের বিপক্ষে অপরাজিত ১৮২ রান তুলেন।
আন্তর্জাতিক ক্রিকেট
সমগ্র খেলোয়াড়ী জীবনে চারটিমাত্র টেস্টে অংশগ্রহণ করার সুযোগ পেয়েছিলেন লেসলি টাউনসেন্ড। ২১ ফেব্রুয়ারি, ১৯৩০ তারিখে জর্জটাউনে স্বাগতিক ওয়েস্ট ইন্ডিজের বিপক্ষে টেস্ট ক্রিকেটে অভিষেক ঘটে তার। ১০ ফেব্রুয়ারি, ১৯৩৪ তারিখে চেন্নাইয়ে স্বাগতিক ভারতের বিপক্ষে সর্বশেষ টেস্টে অংশ নেন তিনি।
ওয়েস্ট ইন্ডিজ সফরে দ্বিতীয়সারির দলের সাথে গমন করলেও তেমন উল্লেখযোগ্য ভূমিকা রাখতে পারেননি। ১৯২৯-৩০ মৌসুমের শীতকালে সম্মানীয় এফ. এস. জি. ক্যালথর্পের অধিনায়কত্বে এমসিসি দলের সদস্যরূপে ওয়েস্ট ইন্ডিজ গমন করেন। শীতকালে ডি. আর. জারদিনের অধিনায়কত্বে এমসিসি দলের সাথে ভারত গমন করেন। তবে, সেখানে খুব কমই সফলতার স্বাক্ষর রাখেন। তিনটি টেস্টে অংশ নিলেও নিজস্ব দক্ষতার বহিঃপ্রকাশ ঘটাতে পারেননি লেসলি টাউনসেন্ড।
নিউজিল্যান্ড গমন
১৯৩৪-৩৫ মৌসুমে অকল্যান্ডের পক্ষে এক মৌসুম খেলেন। ১৯৩৯ সালে তার ব্যাটিংয়ের মান অত্যন্ত দূর্বলমানের ছিল। মাত্র ১৯ গড়ে সাতশত রানেরও কম সংগ্রহ করেন। এরপর নিউজিল্যান্ডে স্থায়ীভাবে বসবাস করতে থাকেন।
খেলার ধরন
কিশোর অবস্থায় তিনি ক্রিকেট খেলতেন না। তবে, নটিংহ্যামশায়ারের তারকা ব্যাটসম্যান জর্জ গানের খেলা দেখতে গিয়ে আকৃষ্ট হয়ে পড়েন। উভয় বিশ্বযুদ্ধের মাঝামাঝি সময়ে ডার্বিশায়ারের শীর্ষস্থানীয় অল-রাউন্ডারের মর্যাদা লাভ করেন।
নিজস্ব স্বর্ণালীয় সময়ে পোতানো উইকেটে ডার্বিশায়ারের ইতিহাসের সেরা বোলার হিসেবে খেলতেন। সঠিক নিশানায় বল প্রেরণ ও অফের দিক থেকে বল বাঁকানোর ক্ষেত্রে তার জুড়ি মেলা ভার ছিল। তার পেস বোলিং মাঝারিমানের ছিল। উপযোগী পিচেও তার বল সেরা ব্যাটসম্যানদেরও হিমসিম খেতে হতো। ফ্লাইট ও বলে বৈচিত্র্য আনয়ণের অভাবে ভালোমানের পিচেও অনেক ক্ষেত্রে কার্যকরহীনতায় পরিণত করতো। এছাড়াও, বিনোদনধর্মী মাঝারিসারির ব্যাটসম্যান হিসেবে সুখ্যাতি অর্জন করেন। ১৯৩৩ সালে এক মৌসুমে ডার্বিশায়ারের পক্ষে সর্বাধিক সেঞ্চুরি করার দীর্ঘদিনের রেকর্ড অক্ষত রয়েছে। স্পষ্টভাষী ও অধূমপায়ী ছিলেন।
১৭ ফেব্রুয়ারি, ১৯৯৩ তারিখে ৮৯ বছর বয়সে নিউজিল্যান্ডের নেলসনের রিচমন্ড এলাকায় লেসলি টাউনসেন্ডের দেহাবসান ঘটে।
লিপোগ্রাম
বর্ণমালার কোনও একটি বা কয়েকটি বিশেষ বর্ণকে বাদ দিয়ে রচিত পাঠ্যকে লিপোগ্রাম বলা হয়।
লিপোগ্রাম গ্রিক শব্দ lipagrammatos থেকে এসেছে, যার অর্থ missing letter । বাংলা পরিষদ পর্যাভিধান অনুসারে লিপোগ্রামের বাংলা পরিভাষা হলো বর্ণবিরান।
উল্লেখযোগ্য লিপোগ্রাম
বাংলা ভাষায় লিপোগ্রাম ঢংয়ে রচিত কোনো উল্লেখযোগ্য সাহিত্যকর্ম নেই।
তবে ইংরেজিতে এর উদাহরণ দুষ্প্রাপ্য নয়। আর্নেস্ট ভিনসেন্ট রাইট-এর গ্যাডসবি  উপন্যাসটি লিপোগ্রামের একটি উল্লেখযোগ্য উদাহরণ ।
লেখক হিসেবে আর্নেস্ট ভিনসেন্ট রাইট (১৮৭৩-১৯৩৯)-এর প্রতিজ্ঞা অত্যন্ত দৃঢ় ছিল। আমেরিকান এই লেখক ইংরেজি বর্ণমালার E অক্ষর বাদ দিয়ে তার ২৬৭ পাতার (৫০০০০- এ বেশি শব্দ) উপন্যাস Gadsby লিখেছিলেন ১৯৩৭ সালে।
রাইটের আগেও এ ধরনের খামখেয়ালির ইতিহাস আছে।
A অক্ষর বাদ দিয়ে ১৮৫৩ সালে ফ্রেঞ্চ লেখক জাঁক আরাগঁ (১৭৯০-১৮৫৫) একটি লেখা তৈরি করেছিলেন।রাইট নভেলটি লিখতে ছয় মাস সময় নিয়েছিলেন।
ক্যালিফোর্নিয়ার ওয়ার ভেটেরানদের জন্য বরাদ্দকৃত একটি বাড়িতে থাকার সময় নভেলটি শেষ করেন তিনি। সাবধানতা হিসেবে প্রথমেই তিনি টাইপরাইটারের E অক্ষরটিকে সুতা দিয়ে আটকে নিয়েছিলেন।
পরে বইয়ের ভূমিকায় (E সহকারে অবশ্য) তিনি লেখেন এ ধরনের একটা E স্বরবর্ণ শূন্য বই লিখতে গিয়ে নানা রকম সমস্যা গেছে তার। বড় একটা সমস্যা ছিল শব্দের অতীত রূপ বিশেষত -ed- এর বিকল্প ব্যবহার নিয়ে। রাইট তার লেখাকে সাধ্যাতীত করার বাসনায় উপন্যাসটিকে past tense বা ক্রিয়ার অতীতকালে বর্ণনা করেছেন। আরেক সমস্যা ছিল সর্বনাম। আরেক সমস্যা ছিল নাম্বার বা সংখ্যা। উপন্যাসের চরিত্রের প্রয়োজনে  তরুণী একটি মেয়েকে আনতে গিয়ে দেখা গেল E বাদ দিতে গিয়ে মেয়ের বয়স বাড়তে বাড়তে thirty অর্থাৎ ত্রিশে পৌঁছেছে। সংখ্যার মধ্যে জড়িয়ে থাকা E-দের এড়াতে গিয়ে তিনি লেখার মধ্যে তারিখ ব্যবহার প্রায় বন্ধ করে দিয়েছিলেন| E- যুক্ত বস্তুসামগ্রীর নাম এড়াতে গিয়ে অনেক ক্ষেত্রে দীর্ঘ বর্ণনা দিয়ে বোঝাতে হয়েছে তাকে।
এই উপন্যাস লিখতে গিয়ে অল্পবিস্তর সমালোচনার মুখোমুখি হন তিনি। এক ভদ্রমহিলা তাকে ‘এ জেনুইন ফেইক’ বা সত্যিকারের দুই নম্বর হিসেবে অভিহিত করন। সে সময়ের একজন কলাম লেখক এমন প্রশ্নও রেখেছিলেন, যার নিজের নামের বানানে অন্তত তিনটি E আছে তিনি কেন E বিহীন এমন একটি বই লিখতে গেলেন। রাইট তার বইয়ের ছাপা কপি দেখে যেতে পারেননি। ১৯৩৯ সালে বইয়ের প্রকাশনার দিনেই ৬৬ বছর বয়সে মৃত্যু হয় তার। উপন্যাসটি ঘিরে যে প্রচণ্ড মানসিক চাপ তৈরি হয়েছিল তার এবং তিনি যে একটি অসাধ্য সাধন করে উঠতে পেরেছিলেন সে প্রেষণাতেই তার মৃত্যু হয়েছিল এমন ধারণা করা হয়। অব্যবহৃত E-দের অভিশাপ বা E ব্যবহার করতে না পারার অপরাধবোধ নিশ্চয়ই তার মৃত্যুর কারণ হতে পারে না!
নিচে গ্যাডসবি উপন্যাস থেকে ছোট্ট একটি অংশ উদ্ধৃত হল-
সিতাশ্মা চন্দ
সিতাশ্মা চন্দ ( सिताश्मा चन्द; জন্ম ৩১ অক্টোবর ১৯৮৩) হলেন নেপালি সৌন্দর্য প্রতিযোগিতার একজন শিরোপাধারী, পেশাদার মডেল এবং নেপালি বিউটি কুইন যিনি মিস নেপাল ২০০৭ প্রতিযোগিতায় বিজয়ীর মুকুট অর্জন করেছিলেন।  তিনি মিস ওয়ার্ল্ড ২০০৭-এ নেপালের প্রতিনিধিত্ব করেছিলেন,  যা অনুষ্ঠিত হয়েছিল ২০০৭ সালের ১লা ডিসেম্বরে।
গর্ভোদকশায়ী বিষ্ণু
গর্ভোদকশায়ী বিষ্ণু (गर्भोदकशायी विष्णु, ) হল বিষ্ণুর একটি রূপ। গৌড়ীয় বৈষ্ণবধর্মে, সত্ত্ব-তন্ত্র বিষ্ণুর তিনটি ভিন্ন রূপ বর্ণনা করে - মহাবিষ্ণু, গর্ভোদকশায়ী বিষ্ণু এবং ক্ষীরোদকশায়ী বিষ্ণু (পরমাত্মা)। মহাবিশ্ব এবং এর বাসিন্দাদের রক্ষণাবেক্ষণে প্রতিটি রূপের আলাদা ভূমিকা রয়েছে।
সাহিত্য
ভগবদ্গীতার ভাষ্য বিষ্ণুর এই রূপটি বর্ণনা করে: "বস্তুগত সৃষ্টির জন্য, কৃষ্ণের সম্পূর্ণ সম্প্রসারণ বিষ্ণুর তিনটি রূপকে ধরে নেয়। প্রথম, মহাবিষ্ণু, সমগ্র বস্তুগত শক্তি সৃষ্টি করেন, যা মহত্ত্ব নামে পরিচিত। দ্বিতীয়, গর্ভোদকশায়ী বিষ্ণু, বৈচিত্র্য সৃষ্টি করতে সমস্ত ব্রহ্মাণ্ডে প্রবেশ করেন এবং তৃতীয়, ক্ষীরোদকশায়ী বিষ্ণু, সমস্ত ব্রহ্মাণ্ডে সর্বব্যাপী পরমাত্মা হিসাবে বিচ্ছুরিত হন; প্রত্যেক জীবের হৃদয়ে, পরমাত্মা নামে পরিচিত। পরমাণুর মধ্যেও তিনি বিরাজমান। জীবনের লক্ষ্য হল কৃষ্ণকে জানা, যিনি প্রত্যেক জীবের অন্তরে পরমাত্মা, চার হাত বিশিষ্ট বিষ্ণু রূপে অবস্থান করছেন।"
- ভাষ্য, ভগবদগীতা, অধ্যায় ৭
শ্রীমদ্ভাগবত মতে, কারণোদকশায়ী বিষ্ণু পরমেশ্বর ভগবানের প্রথম অবতার, এবং তিনি শাশ্বত সময়, স্থান, কারণ ও প্রভাব, মন, উপাদান, বস্তুগত অহং, প্রকৃতির ধরন, ইন্দ্রিয়, প্রভুর সার্বজনীন রূপের কর্তা, গর্ভোদকশায়ী বিষ্ণু, এবং চলমান ও অ-চলমান উভয় জীবের মোট সমষ্টি।
গর্ভোদকশায়ী বিষ্ণু হল মহাবিষ্ণুর সম্প্রসারণ (দ্বিতীয় চতুর্ব্যূহের সংকর্ষণের সম্প্রসারণ, যা বৈকুণ্ঠলোকে নারায়ণ থেকে বিস্তৃত হয়)। গর্ভোদকশায়ী বিষ্ণু বস্তুজগতের মধ্যে প্রদ্যুম্নের রূপরূপে উপলব্ধ। তিনি ব্রহ্মার পিতা যিনি তাঁর নাভি থেকে আবির্ভূত হন এবং তাই গর্ভোদকশায়ী বিষ্ণুকে হিরণ্যগর্ভও বলা হয়।
গিয়াসউদ্দিন আজম শাহ
গিয়াসউদ্দিন আজম শাহ (শাসনকাল ১৩৮৯-১৪১০) ছিলেন প্রথম ইলিয়াস শাহি রাজবংশের তৃতীয় সুলতান। তিনি তৎকালীন বাংলার সুপরিচিত সুলতানদের অন্যতম ছিলেন। তার প্রকৃত নাম আজম শাহ। সিংহাসন আরোহণের পর তিনি গিয়াস উদ্দিন আজম শাহ নাম ধারণ করেন।
বৈদেশিক সম্পর্ক
তিনি যুদ্ধর চেয়ে মিত্রতা ও কূটনীতির মাধ্যমে রাজ্যকে সমৃদ্ধ করতে বেশি আগ্রহী ছিলেন। তিনি চীনের মিং সাম্রাজ্যের সাথে কূটনৈতিক সম্পর্ক স্থাপন করেছিলেন, পারস্যের শীর্ষস্থানীয় চিন্তাবিদদের সাথে সাংস্কৃতিক যোগাযোগ স্থাপন করেছিলেন এবং আসামকে জয় করেছিলেন। শাসনের প্রাথমিক পর্যায়ে তিনি কামরূপের বিরুদ্ধে একটি সামরিক অভিযান পরিচালনা করেন। তবে অঞ্চল জয়ের চেয়ে শাসন সুসংহত করার প্রতি তার মনোনিবেশ বেশি ছিল। জৌনপুরের খাজা জাহানের নিকট তিনি দূত ও উপহার প্রেরণ করেন। সমকালীন চৈনিক সম্রাট ইয়ং লির সাথে তার সুসম্পর্ক ছিল। ১৪০৫, ১৪০৮ ও ১৪০৯ সালে তিনি চীনে দূত প্রেরণ করেন। ইয়ং লিও তার কাছে দূত ও উপহার পাঠান। গিয়াসউদ্দিন আজম শাহ মক্কা ও মদিনায়ও দূত প্রেরণ করেন। এই দুই স্থানে গিয়াসিয়া মাদ্রাসা নামক দুটি মাদ্রাসা নির্মাণে তিনি আর্থিক সাহায্য প্রদান করেন। তার শাসনামলে জমিদার রাজা গণেশ নিজের ক্ষমতা বৃদ্ধি করেন।
সাহিত্যে আগ্রহ
কবি হাফিজকে বাংলায় নিমন্ত্রন করার জবাবে তিনি সুলতানকে একটি গজল রচনা করে পাঠান।
মৃত্যু
১৪১১ সালে গিয়াসউদ্দিন আজম শাহ ৫৩ বছর বয়সে মৃত্যুবরণ করেন। বাংলাদেশের নারায়ণগঞ্জে তার মাজার রয়েছে। এটি বাংলাদেশের সুলতানি আমলের অন্যতম দৃশ্যমান নিদর্শন, যা সোনারগাঁও উপজেলার শাহচিলাপুরে  অবস্থিত।
সাইফউদ্দিন হামজা শাহ
সাইফউদ্দিন হামজা শাহ (শাসনকাল ১৪১০-১৪১২ খ্রিষ্টাব্দ) ছিলেন বাংলার প্রথম ইলিয়াস শাহি রাজবংশের চতুর্থ সুলতান। তার পিতা সুলতান গিয়াসউদ্দিন আজম শাহর মৃত্যুর পর তিনি ক্ষমতালাভ করেন এবং সুলতানুস সালাতিন উপাধি ধারণ করেন।
ইতিহাস
হামজা শাহর রাজত্বকালে বাংলায় গৃহযুদ্ধ দেখা দেয়। ১৪১২ সালে তিনি তার দাস শিহাবউদ্দিন কর্তৃক নিহত হন।
গায়ানা জাতীয় ক্রিকেট দল
গায়ানা জাতীয় ক্রিকেট দল (Guyana national cricket team) গায়ানার প্রতিনিধিত্বকারী জাতীয় ও প্রথম-শ্রেণীর ক্রিকেট দল। আন্তর্জাতিক ক্রিকেট কাউন্সিলের (আইসিসি) সদস্য ওয়েস্ট ইন্ডিজ ক্রিকেট বোর্ডের (ডব্লিউআইসিবি) নিয়ন্ত্রণাধীন গায়ানা ক্রিকেট বোর্ড (জিসিবি) কর্তৃক দলটি পরিচালিত হয়ে আসছে। জিসিবি’র নিজস্ব ক্ষমতা রয়েছে ও আন্তর্জাতিক পর্যায়ে গায়ানীয়রা ওয়েস্ট ইন্ডিজ ক্রিকেট দলের পক্ষে খেলে থাকে।
ইতিহাস
১৯৬৫-৬৬ মৌসুমে ঘরোয়া প্রথম-শ্রেণীর ক্রিকেটে অন্তর্ভুক্ত হবার পর থেকে এ পর্যন্ত সাতবার শিরোপা জয় করেছে। বার্বাডোস ও জ্যামাইকার পর এ সংখ্যাটি তৃতীয়।
দলটি আরও দুইটি নামে পরিচিতি পেয়েছে। ১৮৬৫ সালে ওয়েস্ট ইন্ডিজে প্রথমবারের মতো প্রথম-শ্রেণীর ক্রিকেটে ডেমেরারা নামে দলটি বার্বাডোসের বিপক্ষে প্রতিদ্বন্দ্বিতায় অবতীর্ণ হয়েছিল। ১৮৯৯ সাল পর্যন্ত নামটি বহাল থাকে। এরপর, ব্রিটিশ গায়ানা নামে পরিচিতি পায়। এছাড়াও, ১৮৯৫ সালে ব্রিটিশ গায়ানা নামে প্রথম-শ্রেণীর ক্রিকেট খেলায় দলটি অংশ নিয়েছিল। ১৯৬৫-৬৬ মৌসুমে দেশের নাম পরিবর্তন হলে দলের নামটি বর্তমান নাম ধারণ করে। ১৯৭১ সাল থেকে ১৯৮০-এর দশকের মাঝামাঝি সময়ে দুইটি আঞ্চলিক দল বার্ষিকাকারে জোন্স কাপ ও পরবর্তীতে গাইস্টেক ট্রফিতে অংশ নিতো।
গায়ানার প্রথিতযশা ক্রিকেটারদের মধ্যে ব্যাসিল বুচার, শিবনারায়ণ চন্দরপল, কলিন ক্রফট, রয় ফ্রেডেরিক্স, ল্যান্স গিবস, রজার হার্পার, কার্ল হুপার, কলিন স্টুয়ার্ট, আলভিন কালীচরণ, রোহন কানহাই, ক্লাইভ লয়েড ও রামনরেশ সারওয়ান অন্যতম।
জুন, ২০১৮ সালে ক্রিকেট ওয়েস্ট ইন্ডিজ কর্তৃক বার্ষিক পুরস্কার হিসেবে বর্ষসেরা প্রথম-শ্রেণীর ক্রিকেট দলের পুরস্কার লাভ করে।
মাঠ
জর্জটাউনের বোর্দায় গায়ানা দল নিজেদের প্রধান মাঠ হিসেবে ব্যবহার করে। নিজেদের মাঠে অংশগ্রহণকৃত ১৮১টি প্রথম-শ্রেণীর খেলার মধ্যে ১৩১টি এ মাঠে খেলেছে। এছাড়াও, ৩০টি টেস্ট খেলা অনুষ্ঠিত হয়েছে। অন্যান্য মাঠের মধ্যে বার্বাইস অঞ্চলের অ্যালবিয়ন স্পোর্টস কমপ্লেক্সে ২৪টি নিজেদের খেলা ও পাঁচটি ওডিআই অনুষ্ঠিত হয়েছে। ১৯৯৭-৯৮ মৌসুম থেকে ইস্ট কোস্ট ডেমেরারায় এনমোর রিক্রিয়েশন গ্রাউন্ডে পাঁচটি খেলা আয়োজন করেছেন। সাম্প্রতিক বছরগুলোয় ইস্ট ব্যাংক ডেমেরারার প্রভিডেন্সের গায়ানা ন্যাশনাল স্টেডিয়ামে প্রায় সবগুলো খেলা অনুষ্ঠিত হচ্ছে।
ভানু বন্দ্যোপাধ্যায়
ভানু বন্দ্যোপাধ্যায় (২৬ আগস্ট ১৯২০ - ৪ মার্চ ১৯৮৩) পশ্চিমবঙ্গের বাংলা চলচ্চিত্রের অত্যন্ত জনপ্রিয় অভিনেতা। বিশেষ করে বাংলা চলচ্চিত্রের ইতিহাসে হাস্যকৌতুকময় অভিনয়ের ক্ষেত্রে তিনি ছিলেন দিকপাল।
প্রাথমিক জীবন
ভানু জন্মেছিলেন মুন্সীগঞ্জ জেলার বিক্রমপুরে ১৯২০ সালের ২৬শে আগস্ট। ঢাকার সেন্ট গ্রেগরি’স হাই স্কুল এবং জগন্নাথ কলেজে শিক্ষা শেষ করে কলকাতায় আসেন ১৯৪১ সালে। এখানে এসে তিনি আয়রন এন্ড স্টীল কম্পানি নামে একটি সরকারি অফিসে যোগ দেন এবং বালীগঞ্জের অশ্বিনী দত্ত রোডে তার বোনের কাছে দু’বছর থাকার পর টালিগঞ্জের চারু অ্যাভিন্যু-তে বসবাস শুরু করেন।
অভিনয় জীবন
ভানুর অভিনয়-জীবন শুরু হয় ১৯৪৭-এ, ‘জাগরণ’ ছবির মাধ্যমে। সেই বছরই ‘অভিযোগ’ নামে অন্য একটি ছবি মুক্তি পায়। এরপর ধীরে ধীরে ছবির সংখ্যা বাড়তে থাকে, যার মধ্যে উল্লেখযোগ্য হল ‘মন্ত্রমুগ্ধ’(১৯৪৯), ‘বরযাত্রী’(১৯৫১) এবং ‘পাশের বাড়ি’(১৯৫২)। ১৯৫৩ সালে মুক্তি পেল ‘সাড়ে চুয়াত্তর’, এবং বলা যেতে পারে যে এই ছবির মাধ্যমেই ভানু দর্শকদের নিজের অভিনয়ের গুণে আকৃষ্ট করা শুরু করেন। এর পরের বছর মুক্তি পায় ‘ওরা থাকে ওধারে’। ১৯৫৮ সালটিতে মুক্তি পাওয়া অনেক ছবির মধ্যে দু’টি ছিল ‘ভানু পেল লটারি’এবং ‘যমালয়ে জীবন্ত মানুষ’।১৯৫৯-এ মুক্তি পায় ‘পার্সোনাল অ্যাসিস্ট্যান্ট" এই ছবিতে ভানু নায়কের ভূমিকায় অভিনয় করেন, বিপরীতে ছিলেন রুমা গুহঠাকুরতা। ১৯৬৭ সালে মুক্তিপ্রাপ্ত ‘৮০তে আসিও না’ ছবিটিতেও ভানু নায়কের ভূমিকায় অভিনয় করেন, এবং এখানেও ওনার বিপরীতে ছিলেন রুমা দেবী।১৯৬৭ সালে ভানুর আরো একটি ছবি মুক্তি পায়, ‘মিস প্রিয়ংবদা’ – যেখানে উনি চরিত্রের প্রয়োজনে মহিলা সেজে অভিনয় করেন। এখানে ওনার বিপরীতে ছিলেন লিলি চক্রবর্তী। ভানুর ‘ভানু গোয়েন্দা জহর অ্যাসিস্ট্যান্ট’ ছবিটি মুক্তি পায় ১৯৭১ সালে। ভানুর শেষ ছবি ‘শোরগোল’ মুক্তি পেয়েছিল ১৯৮৪-তে। কিছুদিন পরেই উনি পরলোকগমন করেন।
কড়াই
কড়াই একটি বৃত্তাকার রান্নার পাত্র যা সাধারণত তরকারি রান্নার কাজে ব্যবহৃত হয়। এছাড়া ভাজি, নাস্তা, কড়া বা ডুবো তেলে ভাজার জন্য ব্যবহার হয়। বাংলাদেশ, ভারত, পাকিস্তান, নেপাল এবং আফগানিস্তানে কড়াই ব্যবহৃত হয়। ঐতিহ্যগতভাবে স্ট্রিলের পাতলা শিট অথবা রট আয়রন থেকে কড়াই তৈরি করা হতো। একে ধরার জন্যে দুইপাশে দুটো আঙটা লাগানো থাকে।
ধরন
বর্তমানে কড়াই তৈরিতে স্টেইনলেস স্টিল, তামা এবং ননস্টিক উপাদান ব্যবহৃত হচ্ছে। আধুনিক কড়াইয়ের তলা বৃত্তাকার কিংবা চ্যাপ্টা উভয়ই হয়ে থাকে।
ব্যবহার
কড়াই রান্নার গুরুত্বপূর্ণ সরঞ্জাম হিসাবে ব্যবহার হয়। এশিয়ার অনেক দেশে এর বহুল ব্যবহার দেখা যায়। খাবার ডুবো তেলে ভাজার জন্য কড়াই প্রয়োজন। পুরি, সিঙ্গারা, লুচি, সমুচা, মাছ ভাজা, নানা প্রকারের বড়া-চপ মুচমুচে ও মজাদার করে ভাজতে কড়াই দরকার।
কুয়াইশ বুড়িশ্চর শেখ মোহাম্মদ সিটি কর্পোরেশন কলেজ
কুয়াইশ বুড়িশ্চর শেখ মোহাম্মদ সিটি কর্পোরেশন কলেজ চট্টগ্রামের হাটহাজারিতে অবস্থিত একটি স্বনামধন্য বিশ্ববিদ্যালয় । এটি ১৯৭২ সালে এলাকার কতিপয় শিক্ষানুরাগীদের প্রচেষ্টায় প্রতিষ্ঠিত হয়।
পাঠাগার
কলেজের পুরাতন ভবনের উপরতলয়ায় রয়েছে বিশাল পাঠাগার। এখানে পড়াশুনার সুষ্ঠু পরিবেশ বিদ্যমান।
ক্যাম্পাস
একটি রাজনীতিমুক্ত প্রতিষ্ঠান এবং ক্যাম্পাস সি.সি ক্যামেরা দ্বারা নিয়ন্ত্রিত।
বিজ্ঞানাগার
অত্র কলেজের বিজ্ঞান বিভাগের জন্য সংরক্ষিত বিজ্ঞানাগার গুলো যুগোপযোগী ব্যবহারিক যন্ত্রপাতি দ্বারা সুসজ্জিত।
ডার্ক ব্লু কিস
ডার্ক ব্লু কিস (মূল- จูบสุดท้ายเพื่อนายคนเดียว), একটি থাই রোমান্টিক কমেডি টেলিভিশন ধারাবাহিক। ব্যাকওফ এওফ নফফর্ণনাচ (Backaof Aof Noppharnach) পরিচালিত এবং জিএমএমটিভি প্রযোজিত এই সিরিজটির থাইল্যান্ডে প্রিমিয়ার হয়েছিল ১২ অক্টোবর, ২০১৯ তারিখে। ধারাবাহিকটি গত ৫ নভেম্বর, ২০১৮ তারিখে জিএমএমটিভি-এর "Wonder Th13teen" ইভেন্টের সময় ২০১৯ সালের জন্য নির্মিত ১৩ টি সিরিজের একটি।
অভিনয়ে
নিম্নে ধারাবাহিকটির অভিনেতা ও অভিনেত্রীদের তালিকা দেওয়া হলো :
কলম্বোর বড় মসজিদ
কলম্বোর গ্র্যান্ড মসজিদটি শ্রীলঙ্কার কলম্বোয় অবস্থিত একটি মসজিদ।
মসজিদটি নিয়ে লিখা একটি  ইতিহাস রয়েছে।  এই লিখাটি  ৫০০ বছরেরও বেশি সময় আগে ফিরে যায়। মসজিদটি  প্রথম দিকে ইউরোপীয় সূত্র অনুযায়ী,  ১৫০৫ সালের নভেম্বর মাস থেকে কলম্বো উপসাগরে নোঙ্গর করা একটি পর্তুগিজ অভিযানে পর্তুগিজ সেনারা এটি বানিয়েছিলেন বলে বিবরণে বলা হয়েছে। ১৫২০ সালে পর্তুগিজ কেনাবেচা পোস্টে আক্রমণ করার পরে, পর্তুগীজ সিলোন ক্যাপ্টেন লোপো ডি ব্রিটো দ্বারা প্রতিষ্ঠিত হয় এবং কোট্টের রাজা ভুভনাইকবাবু দুটি বড় মসজিদসহ শহর (কলম্বো) পুড়িয়ে ফেলেন। তবে আবার একই জায়গায় মসজিদটি পুনরায় নির্মাণ করা হয়েছিল। ১৮২০-এর দশকে, মসজিদটি পুনর্নির্মাণ এবং পুনর্নির্মাণ করেন মালয় স্থপতি, গওয়ের রয়েল হাউসের (বর্তমান সুলাওসি, ইন্দোনেশিয়া) এক মালয় অভিজাতের পুত্র মুহাম্মদ বালংকায়া।  মুহাম্মদ বালংকায়া ১৭৯০ সালে ডাচদের দ্বারা নির্বাসিত হয়েছিলেন। মসজিদটি দোতলা কাঠামো হিসাবে পুনর্নির্মাণ করা হয়েছিল, এটি ছিল প্রথম ধরনের একটি। ১৮২৬ সালে ব্রিটিশ সিলোন রাজ্যপাল, এডওয়ার্ড বার্নস মসজিদটি পরিদর্শন করেন এবং তার কাজের শ্রেষ্ঠত্বের জন্য স্থপতিটির প্রশংসা করেন। ১৮২৭ সালে স্যার আলেকজান্ডার জনস্টন একটি আরবি লিখিত সমাধিপাথর আবিষ্কার করেছিলেন যা ৯৪৮ এডি-তে নির্মিত হয়েছিল।  ৯৪৮ এডি ডাচরা বড় মসজিদের পাশের পুরাতন মুসলিম কবরস্থান থেকে সরিয়ে নেওয়া হয়। এটি ইঙ্গিত দেয় যে মসজিদটি ১১০০ বছরেরও বেশি পুরানো এবং সম্ভবত শ্রীলঙ্কার প্রাচীনতম মসজিদ হতে পারে।
১৮৯৭ সালে আই এল এল এম এইচ. মুহাম্মদ মোহদীনের তত্ত্বাবধানে একটি অতিরিক্ত শাখা নির্মিত হয়। ১৯৯৯ সালে নতুন প্রতিষ্ঠিত স্কুল আল-মাদ্রাসাথুল হামেদিয়ার শ্রেণিকক্ষ হিসাবে উইংটি ব্যবহৃত হয়েছিল। ১৯২১ সালে স্কুলের নামটি হামেদিয়া বয়েজদের ইংলিশ স্কুলে পরিবর্তন করা হয়। মুসলিম সম্প্রদায়ের আধুনিক চাহিদা মেটাতে ১৯০০ এর দশকে মসজিদটি পুনর্গঠন করা হয়।
মসজিদে মালয় সাধু তুয়ান বাগুস বালানকায়ার মাজার রয়েছে।
আটগাঁও ইউনিয়ন, শাল্লা
আটগাঁও ইউনিয়ন‌ বাংলাদেশের সিলেট বিভাগের সুনামগঞ্জ জেলার শাল্লা উপজেলার একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
২০২৩ দক্ষিণ আফ্রিকা নারী ক্রিকেট দলের পাকিস্তান সফর
দক্ষিণ আফ্রিকা জাতীয় মহিলা ক্রিকেট দল তিনটি মহিলাদের একদিনের আন্তর্জাতিক, যা ২০২২–২৫ আইসিসি মহিলা চ্যাম্পিয়নশিপ এর অংশ, এবং তিনটি মহিলাদের টুয়েন্টি২০ আন্তর্জাতিক খেলার জন্য পাকিস্তান সফর করে, যা সেপ্টেম্বরে ২০২০-এ অনুষ্ঠিত হয়।
২০২৩ টি২০আই আন্তঃদ্বৈপ সিরিজ
২০২৩ টি২০আই আন্তঃদ্বৈপ সিরিজ দ্বারা নিচের যেকোনও একটি বোঝানো যেতে পারে:
তামান্না (বাংলাদেশী অভিনেত্রী)
তামান্না হাসিন হুদা, যিনি তামান্না নামে অধিক পরিচিত হলেন একজন বাংলাদেশি অভিনেত্রী, দন্ত চিকিৎসক ও মডেল।